CELEX: 32020D1466
Language: bg
Date: 2020-10-12 00:00:00
Title: Решение (ОВППС) 2020/1466 на Съвета от 12 октомври 2020 година за изменение на Решение (ОВППС) 2018/1544 относно ограничителните мерки срещу разпространението и употребата на химическо оръжие

13.10.2020   
               
               
                  BG
               
               
                  Официален вестник на Европейския съюз
               
               
                  L 335/16
               
            
         РЕШЕНИЕ (ОВППС) 2020/1466 НА СЪВЕТА
         от 12 октомври 2020 година
         за изменение на Решение (ОВППС) 2018/1544 относно ограничителните мерки срещу разпространението и употребата на химическо оръжие
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 29 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 15 октомври 2018 г. Съветът прие Решение (ОВППС) 2018/1544 (1) относно ограничителните мерки срещу разпространението и употребата на химическо оръжие.
                  
               
                     (2)
                  
                  
                     Решение (ОВППС) 2018/1544 се прилага до 16 октомври 2020 г. Въз основа на преглед на посоченото решение срокът на определените в него ограничителни мерки следва да бъде удължен до 16 октомври 2021 г. и едно вписване в списъка на физическите и юридическите лица, образуванията и органите, посочени в членове 2 и 3, който се съдържа в приложението към посоченото решение, следва да бъде актуализирано.
                  
               
                     (3)
                  
                  
                     Поради това Решение (ОВППС) 2018/1544 следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение (ОВППС) 2018/1544 се изменя, както следва:
            
                        1)
                     
                     
                        Член 8 се заменя със следното:
                        
                           „Член 8
                           Настоящото решение се прилага до 16 октомври 2021 г. Решението подлежи на редовен преглед. Действието на решението се подновява или то се изменя, в зависимост от случая, ако Съветът прецени, че неговите цели не са постигнати.“
                        
                     
                  
                        2)
                     
                     
                        Приложението се изменя в съответствие с приложението към настоящото решение.
                     
                  
         
            Член 2
            Настоящото решение влиза в сила в деня след публикуването му в Официален вестник на Европейския съюз.
            
         
         
            Съставено в Люксембург на 12 октомври 2020 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  Решение (ОВППС) 2018/1544 на Съвета от 15 октомври 2018 г. относно ограничителните мерки срещу разпространението и употребата на химическо оръжие (ОВ L 259, 16.10.2018 г., стр. 25).
      
      
         
            ПРИЛОЖЕНИЕ
            Вписване № 5 в списъка на физическите и юридическите лица, образуванията и органите, посочени в членове 2 и 3, в раздел „А. Физически лица“, който се съдържа в приложението към Решение (ОВППС) 2018/1544, се заменя със следното вписване:
            
               
                           Име
                        
                        
                           Идентифицираща информация
                        
                        
                           Основания за включване в списъка
                        
                        
                           Дата на включване в списъка
                        
                     
                           „5. Said SAID
                        
                        
                           изв. още като: Saeed, Sa’id Sa’id, 
                           Звание: Доктор, член на Институт 3000 (изв. още като Институт 6000) към SSRC;
                           Пол: мъжки;
                           Дата на раждане: 11 декември 1955 г.
                        
                        
                           Said Said е значима фигура в Институт 3000, изв. още като Институт 6000, отдела към Сирийския научноизследователски център (SSRC), който отговаря за разработването и производството на химическите оръжия на Сирия.
                        
                        
                           21.1.2019 г.“